
Encyclica Sanctissimi Dni nostri Pii IX. Papae..intuitu possessionis 
Patrimonii S, Petri turbatae etc. etc. 


„Venerabilibus Fratribus Patriarchis, Primatibus, Archiepiscopis, Episcopis, Aliisque 
Locorum Ordinariis Gratiam et Communionem cum Apostolica Sede habentibus." 


Pius PP. IX. 


Venerabiles Fratres, Salutem et Apostolicam Benedictionem, Nullis certe verbis ex- 
plicare possumus, Venerabiles Fratres, quanto solatio, quantaeque laetitiae Nobis fuerit inter 
maximas Nostras amaritudines singularis ac mira vestra, et fidelium, qui Vobis commissi sunt, 
erga Nos et hanc Apostolicam Sedem fides, pietas et observantia, atque egregius sane in 
ejusdem Sedis juribus tuendis, et justitiae causa defendenda sonsensus, alacritas, studium et 
constantia. Etenim ubi primum ex Nostris Encyclicis Litteris die 18. Junii superiori anno ad 
Vos datis, ac deinde ex binis Nostris Consistorialibus cum summo animi vestri dolore cogno- 
vistis gravissima damna, quibus sacrae civilesque res in Italia affligebantur, atque intellexistis 
nefarios rebellionis motus et ausus contra legitimos ejusdem Italiae Principes, ac sacrum legiti- 
mumque Nostrum et hujus S. Sedis principatum, Vos, Nostris votis curisque statim obsecun- 
dantes, nulla interiecta mora, publicas in vestris Dioecesibus preces omni studio indicere pro- 
perastis, Hinc non solum obsequentissimis aeque ac amantissimis vestris Litteris ad Nos datis, 
verum etiam tum pastoralibus Epistolis, tum aliis religiosis doctisque scriptis in vulgus 
editis episcopalem vestram vocem cum insigni vestri ordinis ac nominis laude attollentes, ac 
sanctissimae nostrae religionis justitiaeque causam strenue propugnantes, vehementer detestati 
estis sacrilega ausa contra civilem Romanae Ecclesiae principatum. admissa. Atque ipsum 
principatum constanter tuentes, profiteri et docere gloriati estis, eumdem singulari Divine illius 
omnia regentis ac moderantis Providentiae consilio datum fuisse Romano Pontifici, ut ipse 
nulli civili potestati unquam subjectus supremum Apostolici ministerii munus sibi ab ipso Chri- 
sto Domino divinitus commissum plenissima libertate, ac sine ullo impedimento iu universum 
orbem exerceat. Atque Nobis carissimi catholicae Ecclesiae filii vestris imbuti doctrinis, ves- 
iroque eximio exemplo excitati eosdem sensus Nobis testari summopere certarunt et certant, 
Namque ex omnibus totius catholici orbis regionibus innumerabiles paene accepimus tum ec- 
clesiasticorum tum laicorum hominum cujusque dignitatis, ordinis, gradus et conditionis Litteras 
etiam a centenis catholicorum millibus subscriptas, quibus ipsi filialem suam erga Nos, et hanc 

Petri Cathedram devotionem ac venerationem luculenter confirmant, et rebellionem, aususque 
in nonnullis Nostris Provinciis admissos vehementer detestantes, Beati Petri patrimonium 
omnino integrum inviolatumque servandum, atque ab omni injuria defendendum esse contendunt; 
ex quibus insuper non pauci id ipsum, vulgatis apposite scriptis, docte sapienterque asseruere. 
Quae praeclarae vestrae, ac fidelium significationes, omni certe laude ac praedicatione deco- 
randae, et aureis notis in catholicae Ecclesiae fastis inscribendae ita Nos commoverunt, ut 
non- potuerimus non laete exclamare, Benedictus- Deus et Pater. Domini Nostri-Jesu -Chri- 
sti, Pater misericordiarum et Deus totíus consolationis, qué consolatur Nos in omni tri- 
bulatione nostra Nihil enim Nobis.inter gravissimas, quibus premimur, angustias. gratius, 
nihil jucundius nihilque optatius esse poterat, quam intueri, quo concordissimo atque admirabili 
studio Vos omnes, Venerabiles Fratres, ad hujus S. Sedis jura tutanda animati et incensi 
estis, et qua egregia voluntate fideles curae vestrae traditi in idipsum conspirant. Ac per Vos 
ipsi vel facile cogitatione" assequi potestis, quam vehementer paterna Nostra in Vos, atque"in 
ipsos catholicos benevolentia merito atque optimo jure in' dies augeatur. 

Dum vero tam mirificum vestrum, et fidelium erga Nos et hanc Sanctam Sedem 
studium et amor Nostrum lenibat dolorem, nova aliunde tristitiae accessit causa, Itaque has 
Vobis scribimus Litteras, ut in tanti momenti re animi Nostri sensus Vobis in primis denuo 
notissimi sint. Nuper, quemadmodum plures ex Vobis jam noverint, per Parisienses epheme- 
ridas, quibus titulus „Moniteur“ vulgata fuit Gallorum Imperatoris Epistola, qua Nostris res- 
pondit Litteris, quibus Imperialem Majestatem Suam omni studio rogavimus, ut validissimo 
suo patrocinio in Parisiensi Congressu integram et inviolabilem temporalem Nostram et hujus 
Sanctae Sedis ditionem tueri, illamque a nefaria rebellione vindicare vellet. Hac sua Epistola 
summus Imperator commemorans quoddam suum consilium paulo ante Nobis propositum de 
rebellibus Pontificiae Nostrae ditionis provinciis Nobis suadet, ut earumdem provinciarum pos- 
sessioni renuntiare velimus, cum ei videatur hoc tantum modo praesenti rerum perturbationi 
posse mederi. 

Quisque vestrum, Venerabiles Fratres, optime intelligit, Nos gravissimi officii Nostri 
memores haud potuisse silere, cum hujusmodi epistolam accepimus. Hinc, nulla interposita mora 
eidem Imperatori rescribere properavimus, Apostolica animi Nostri libertate clare aperteque 
declarantes, nullo plane modo Nos posse ejus annuere consilio, proptereaquod ?nsuperabiles 
praeseferat difficultates ratione habita Nostrae et hujus Sanctae Sedis Dignitatis, Nos- 
trigue sacri characteris, atque ejusdem Sedis jurium, quae non ad alicujus regalis fa- 
miliae successionem, sed ad omnes catholicos partinent, ac simul professi sumus non posse 
per Nos cedi, quod nostrum non est, ac plane a Nobis intelligi victoriam, quae Aemilie 
per duellibus concedi vellet, stimulo futuram indigenis, exterisque aliarum provinciarum 
perturbatoribus ad eadem patranda; cum cernerent prosperam fortunam, quae rebellibus 
contingeret. Aique iuter alia eidem Imperatori manivestavimus, non posse Nos commemo- 
ratas Pontificiae Nostrae ditionis in Aemilia provincias abdicare, quin solemnia, quibus 
obstricti sumus, juramenta violemus, quin querelas motusque in reliquis Nostris provin- 
etis excitemus, quin catholicis omnibus injuriam inferamus, quin denique infirmemus 

jura non solum Italiae Principum, qui suis dominiis injuste. spoliati fuerunt, verum. etiam 
omnium totius. christiani orbis Principum, qui indifferenter videre nequirent. perniciosissi- 
ma quaedam induci principia, Neque praetermisimus animadvertere, Majestatem. Suam. haud 
ignorare, per quos: homines, quibusque pecuniis, ac praesidiis recentes rebellionis ausus 
Bononiae, Ravennae et in aliis civitatibus excitati ac peracti fuerint, dum longe maxima 
populorum pars motibus illis, quos minime opinabatur, veluti attonita maneret, et ad illos 
sequendos se nullo .modo propensam | ostendit. Et quoniam. Serenissimus Imperator. illas 
Provincias a Nobis abdicandas esse censebat ob. rebellionis motus ibi identidem excitatos, op- 
portune respondimus, hujusmodi argumentum; utpote nimis, probans, nihil valere: quandoquidem 
non- dissimiles : motus tum in Europae regionibus, tum alibi persaepe evenerunt; et nemo non 
videt legitimum exinde capi non posse argumentu:a ad civiles ditiones imminuendas. Atque 
haud. omisimus eidem Imperatori exponere diversam plane fuisse, a postremis suis Litteris. pri- 
mam suam Epistolam ante Italicum bellum ad Nos datam, quae Nobis. consolationem, non 
afflictionem attulit. Cum autem ex quibusdam | imperialis epistolae. per commemoratas epheme- 
rides editae verbis timendum Nobis esse censuerimus, ne praedictae Nostrae in Aemilia pro- 
vinciae jam essent. considerandae veluti a Pontificia Nostra ditione distractae, iccirco Majestatem 
Suam Ecclesiae nomine rogavimus, ut etiam proprii ipsius. Majestatis Suae boni: utilitatisque 
intuitu efficeret, ut hujusmodi Noster timor plane evanesceret. Ac paterna illa caritate, qua 
sempiternae ; omnium | saluti prospicere debemus, in Ipsius mentem, revocavimus, ab omnibus 
districtam aliquando rationem ante Tribunal Christi esse reddendam, et. severissimum judicium 
subeundum, ac propterea cuique enixe curandum, ut misericordiae potius quam justitiae effec- 
ius experiatur. i 
Hc praesertim inter alia summo- Gallorum Imperatori, respondimus, quae. Vobis, 
Venerabiles Fratres, siguificanda esse omnino existimavimus, ut Vos in primis, et universus 
catholicus orbis magis magisque agnoscat, Nos, Deo auxiliante, pro gravissimi officii Nostri 
debito omnia impavide conari, nihilque intentatum, relinquere, ut religionis ac justitiae causam 
fortiter propugnemus, et civilem Romanae Ecclesiae principatum, ejusque temporales posses- 
siones ac jura, quae ad universum catholicum orbem pertinent, integra, et inviolata constanter 
tueamur et servemus, nec non justae aliorum Principum causae prospiciamus. Ac divino Illius 
auxilio fret, qui dixit: in mundo pressuram habebitis, sed confidite, ego vici mundum, 
(Joan. c. 16. v. 33.) et beati, qui persecutionem patiuntur propter justitiam, (Math. c. 5. 
v. 10.) parati sumus illustria Praedecessorum Nostrorum vestigia persequi, exempla aemulari, 
et aspera quaeque et acerba perpeti, ac vel ipsam animam ponere, antequam Dei, Ecclesiae 
ac justitiae causam ullo modo deseramus. Sed vel facile coniicere potestis, Venerabiles Fra- 
ires, quam acerbo conficiamur dolore videntes, quo teterrimo sane bello sanctissima nostra 
religio maximo cum animarum detrimento vexetur, quibusque maximis turbinibus Ecclesia et 
haec Sancta Sedes jactentur. Atque etiam facile intelligitis, quam vehementer angamur probe 
noscentes, quantum sit animarum discrimen in iliis perturbatis Nostris provinciis, ubi. pestiferis 
praesertim scriptis in vulgus editis pietas, religio, fides, morumque honestas in dies miserrime 
labefactatur. Vos igitur, Venerabiles Fratres, qui in sollicitudinis Nostrae partem vocati estis, 

quique tanta fide, constantia ac virtute ad Religionis, Ecclesiae et hujus Apostolicae Sedis 
causam propugnandam exarsistis, pergite majore animo studioque eamdem causam defendere, 
ac fideles curae vestrae concreditos quotidie magis inflammate, ut sub vestro ductu omnem 
eorum operam, studia, consilia in catholicae Ecclesiae et hujus Sanctae Sedis defensione, at- 
que in tuendo civili ejusdem Sedis principatu, Beatique Petri patrimonio, cujus tutela ad omnes 
catholicos pertinet, impendere nunquam desinant. Atque illud praesertim a Vobis etiam atque 
etiam exposcimus, Venerabiles Fratres, ut una Nobiscum fervidıssimas Deo Optimo Maximo 
preces sine intermissione cum fidelibus curae vestrae commissis adhibere velitis, ut imperet 
ventis et mari, ac praesentissimo suo auxilio adsit Nobis, adsit Ecclesiae suae, atque exurgat 
et judicet causam suam, utque caelesti sua gratia omnes Ecclesiae et hujus Apostolicae Sedis 
hostes propitius illustrare, eosque omnipotenti sua virtute ad veritatis, justitiae, salutisque se- 
mitas reducere dignetur. Et quo facilius Deus exoratus inclinet aurem suam ad Nostras, ve- 
stras, omniumque fidelium preces, petamus in primis, Venerabiles Fratres, suffragia Immacu- 
latae Sanctissimaeque Dei Genitricis Virginis Mariae, quae amantissima nostrum omnium est 
mater et spes fidissima, ac praesens Ecclesiae tutela et columen, et cujus patrocinio nihil 
apud Deum validius. Imploremus quoque suffragia tum Beatissimi Apostolorum Principis, quem 
Christus Dominus Ecclesiae suae petram constituit, adversus quam portae inferi praevalere 
nunquam poterunt, tum coapostoli ejus Pauli, omniumque Sanctorum Caelitum, qui cum Christo 
regnant in caelis. Nihil dubitamus, Venerabiles Fratres, quin pro eximia vestra religione ac 
sacerdotali zelo, quo summopere praestatis, Nostris hisce votis postulationibusque studiosissime 
obsequi velitis, Atque interim flagrantissimae Nostrae in Vos caritatis pignus Apostolicam 
Benedictionem ex intimo corde profectam, et cum omnis verae felicitatis voto conjunctam Vo- 
bis ipsis, Venerabiles Fratres, cunctisque Clericis, Laicisque fidelibus cujusque vestrum vigi- 
lantiae commissis peramanter impertimur. 
Datum Romae apud Sanctum Petrum die 19 Januarii Anno 1860. 
Pontificatus Nostri Anno Decimoquarto. 


Fratres in Christo Dilectissimi! 

E tenore wstissimimo hujus Encyclice percipietis quoq. gaudium, idcirco, quod 
Afflietissimus ultro Pater totius Orbis Catholici solatio atg, letitia sesse recreatum 
perhibet... jam ob. condolentiam et fidelitatem; jam ob alacritatem defendendi jura Pa- 
trimonii S, Petri... verbis, scriptis, suffragiis; nec non ob institutionem precum publica- 
rum... e variis Orbis plagis Sibi manifestatam. Quoniam religionis ac jurium hostes porro 
machinationes parare clamitareq. haud cessent: Venite, mittamus lignum (vene- 
natum, particulas ligni ejusmodi) in panem (cibos) Ejus (Pontificis...) Jer. XI. 19... 
nec Sibi liceat, copias auxiliares a Principibus propensis recipere ad rebelles, e vicinia 
concitatos, profligandos; Sanctissimus Papa nos ad majorem adhuc solicitudinem in eru- 
diendo populo fideli de causa  Patrimonii S. Petri funesta... non minus, quam ad ul- 
teriores preces pro flectendo Numine div. obstringit. Machinationes ille novatorum, ut 
Venerabiles in Christo Fratres! aliunde nostis, eo pro dolor! tendunt, ut sana religio- 

nis ac justitie principia convellantur; patrimonium 8. Petri, substantia totius Orbis ca- 
tholici, que a piis fundatoribus non solum in sustentationem Successoris S. Petri Ejusq. 
Assistentie, verum et ad conservationem tot antiquitatis monumentorum, tot Basilicarum 
et Institutorum saluberrimorum | &c. $c. destinata erat, aut minuatur, aut plane Sedi 
Apostolice adimatur; ut ergo panis, quem non fundaverunt, tribuatur Scecularibus, in 
scopos voluntati piorum fundatorum contrarios; et dein Pater Orbis Catholici panem 
emendicet a filiis in toto mundo dispersis... utq. orbatus ditione Nua, subjaceat civiliter 
alicui Principi, aut Consuli reipublicae novae, qui custodiret Ejus gressus, Ejus Regi- 
men spirituale, arcevetq. cuncta, quae Sibi arcenda visa fuerint... Ejusmodi desolatione 
in urbe sancta patrata opinantur Novatores hujus saeculi ruinam religionis Catholicae, 
applaudentibus confessionum alienarum asseclis, consummare, obliti effati Salvatoris No- 
str: Et portae inferi non praevalebunt adversus eam Math, 16, 18. de- 
mum sepulta. religione Catholica una cum ejus Institutis, quae fortissima contra. sua 
molimina: propugnacula esse norunt, spe gaudent fore, ut novus in Europa ordo, aetas 
aurea, affulgeat, ac si civitas sine Deo solide aedificari possit, aut sine Deo consistere 
valeat. Hanc veritatem. ethnicos jam perbene novisse, testes habemus in Scriptoribus ve- 
tustatis e. g. in Plutarcho, qui ait: „facilius urben fine solo condi posse ar- 
bitror, quam opinione de diis penitus sublata civitatem coire aut con- 
stare,“ Vide: Plato de lege 1. 10. Aristot. ad Nicom. I. 10. Cic. I. Tusc. Hi cuncti ut 
gratia Dei miserantis mox convertantur; pax ut redeat populis Christianis, pax prae- 
primis Patri Nostro variis aerumnis presso... non cessemus conformiter Ordinationi N. 
praes. 146 in Cur, Xl. a. e. per 1. Pater 1. Ave et Gloria $c. simulg. Dispositi- 
oni de 22, Jan. a. c. N..praes. 7. Cur. Il. per Collectam pro Papa singulis die- 
bus, praeter festa I. et II. Classis, et aliis precibus obtestari ultro Patrem Misericor- 
diarum; nec intermittamus religionis et Sanctissimi Papae osores de meliori informare, 
et hunc in modum ultro manifestare omnimodam pietatem ac reverentiam erga religio- 
nem sanctam, Ejus Caput in terris Visibile et Hierarchiam; erga virtutem justitiamq. 
publicam... Pax omnibus Vobis! 
E Praesidio Eppali Tarnoviae 11. Feb. 1860. 


i N. 3325 ex A. 1859. 
Nova provocatio puncto novæ Bullarii Romani editionis. 


Jam in Currenda VII. 1839 sub N. 1070. Venerabilem Clerum ad editionem przlaudatam 
attentum reddideramus. Obtentis serius Litteris Eminentis. Francisci Gande S. R. E. Cardinalis, ea 
cum interpellatione, quatenus exquiramus quoq. ex Archivis Dieceseos Nostre monumenta historica, 
seu diplomata, privilegia ponlificia vetustiora, pr&primis e medio &vo, conservatu digna; aut excerpamus 
ex operibus typo impressis, nuspiam haesitamus cum invitatione Venerabilis Cleri ad conficiendas ejus- 
modi Bullarum... copias, submittendasq. ad finem Martii 1860. nec non ad prznumerationem ipsius Bul- 
larii sub conditionibus in Cur. VII. expressis. Tenor Literarum ad Nos datarum est seguens: 


Domine mi Ilme ae Rme! 


„Romanorum Pontificum diplomata atque epistolae, quanta in dogmatibus fuleiendis, 
in moribus informandis inque disciplina roboranda polleant gravitate atque sapientia, Domina- 
tioni Tus iam perspectum est quam quod maxime; adeoque non diffiteberis rei catholice haud 
modicum interesse, si, veteribus jam pene exhaustis exemplaribus, nova, eaque plenior atque 
coneinior prodeat Bullarii Romani editio, ex qua, tamquam ex fonte praedivite, Christianus po- 
pulus ac Clerus imprimis uberrimos latices haurire queat firmandae fidei, pietati nutriendae. 
Quum autem id nuperi Taurinenses -Editores Franco-Dalmazzo, nec parcentes sumptibus, nec 
iemporum difficultate deterriti, alacriter susceperint ac persequantur (quorum programmatis 
exemplar heic adnecto ad pleniorem tui notitiam), non est sane ambigendum amplissima con- 
secuturos fore a Praesulatu Catholico patrocinia atque incitamenta. Patiatur tamen Dominatio 
'Tua, ut, quandoquidem mihi omnium S. R. E. Cardinalium minimo opus ipsum dicatum prodit, 
illad Tuae benevolentiae etiam atque etiam commendem, opem quoque Tuam atque operam ex- 
poscens, ut uberioribus monumentis haec editio locupletata Ecclesiae bono et decori aptior, ac 
vivorum doctorum suffragiis minus indigna censeatur. Nihil quidem, ad me quod attinet, prae- 
termittendum duxi, adhibitis, ut par est, viris Pontificii juris consultissimis, ut, nedum docu- 
menta jamdiu edita atque huc illuc dispersa denuo prodeant in unum veluti corpus compacta, 
verum et alia adhuc inedita ac in archiviis delitescentia nunc primum lucem adspiciant, quod 
operae pretium liquet haud modicum futurum. Ast, si in alma Urbe hac locisque finitimis hanc 
nobis provinciam lubenter assumimus, plane perspicit sagacitas Dominationis Tuae, quam ar- 
duum foret ac pene impossibile id Societatis Editrieis curis atque impensis toto quam late patet 
orbe complere, quin (preter alia quae sequuntur incommoda) ea pertimescenda sit temporis 
aique æris iactura, quae coepti operis prosequutionem praepediat, vel certe intercipiat. Hujus 
porro incommodi ac discriminis arcendi non aptior snppetit via, quam appellatione facta specta- 
tissimo Sacrorum Antistitum zelo, Tuaeque imprimis munificentiae, Domine mi Ill. et Rev. ut 
si forte in Curiae Tuae tabulariis, aliisve quoquomodo Tibi subjectis, autographa documenta 
hujusmodi sive authentica transumpta noveris asservari, in rei catholice bonum atque incre- 
mentum hisce thesauris reclusis per viros idoneos diligenti fide excribi cures, ac in meas 
dein seu Taurinensium Editorum manus remitti, vel opportuna nacta occasione, vel juxta 
modum, quem Dominationi Tuae ipsimet Editores humillime subiicient. Ex quorum profecto di- 
plomatum evulgatione illud: quoque commodi accedet, ut nova, Illustria, nec diecesi Tuæ in- 
gloriosa. prodeant monumenta | filialis illius devotionis, qua Apostolice Sedi communione et 
‘fide nullo non tempore devincta, ab ea modo credendi, agendi, orandi amussim, modo horta- 
‘menta, elogia, vel insignia quandoque privilegia adepta est, . . . 

i Prolata tanti, nominis auctoritate, mihi prorsus silendum esset, nisi duo obiter forent 
heic coronidis loco adiicienda. Ac primo quidem satius praetermitti pontificia illa diplomata 
seu decreta, quae personalem beneficiorum collationem spectant, seu alia atüngut minoris, re- 


m OU — 


spective, momenti, nisi forte ad vetustiora tempora, ac medium presertim, quod vocant, aevum 
referantur; quae in animo est latius proferre, ad historiae sin minus’ illustrationem.: Rursus, quum 
apprime noverim plures huc illuc peculiares vel nationales decumentorum collectiones pro- 
disse, in quibus fortasse jam extat publici juris effectum quidquid a diecesanis archiviis Tuis 
ad rem nostram erui posset, non gravetur benignitas "Tua (nisi de collectione. agatur undique 
percelebri atque notissima) de editionis loco vel librorum titulo me, datis litteris, certiorem 
efficere, e quibus videlicet ea liceat decerpere monumenta. 

Superest nunc tandem, ne diutius abutar patientia Tua, ut in observantiae pignus ` 
Dominationis 'Tux manus deosculer Dominationis Tuæ famulus verus., 

Franc. Gaude Card. Dat. Romae nonis Jul, 1859. 

N. 140. 314. 415. et 621. 417. 418. 419. 681. 709. 
Continuatio collectionum piarum, collaudatio, benedictio... excitatio. 


I. E Decanatu Bobov. 7 Rh. V. A. pro Missionibus maxime. indigentibus. 

U. E Dec. Vetero-Sandec. 18 fl. 38%, xr. pro Societate sancte Infantiae Jesu. 

Ill. E Parochia Tarnov. 49 Rh. videlicet 18 fl. à Ven. Clero. Cathedrali et 21. 
Rh. V. A. e collectione sub festo Nominis Jesu, pro. Missionibus in "Terra sancta, Africa et 
America per 3. aequales partes; a Venerabili Clero reliquo 20 Rh. 30 kr. V. A. 

IV. E Parochia Makov. 12 fl. V. A. et quidem 4 fl. pro Missionibus inter Turcas, 
in Africa et America per 4 fl. V. A. 

V. E Decanatu Bochn. nimirum a: Ven. Clero. preter Bochnien. 8 fl. 10 xr. 
et e Paroch, Chem et Rzezav. 3 Rh. 4 xr. V. A. in rem oppidi K uty. item 

VI. in favorem Neo, Boleslaviae e Parochis Rzezav. Jasien, et Chetm. 
3 Rh. 41 x. V. A. 

VI. E Parochia Lipoven. pro Oriente 5. fl, 17. x. et pro s. Infantia Jesu 
15 fl. V. A. 

VIII. E Dec. Wadov. 3 Rh. V, A. a Ven. Clero pro oppidanis in Kuty. 


His piis Largitoribus laus, suffragia indigorum, benedictio. divina et remuneratio post 

obitum; verum aliis sit exstimulatio illorum munificentia. 
N. 538. 

Sepultura Theresiæ Jasiak exquirenda rursus commendatur. 

In sequelam Provocationis Nostre in Cur. XIII. a. e. sub N. 2728 primum 3, De- 
cani relationem de non invento sepulturae actu dictae foeminae exhibuerunt. Quoniam maritus 
derelictus notitia hac summopere indigeat, nec non 5 fl. V. A. honorarium offerat: iterum 
requirimus Ven. Clerum ad perlustrandos libros mortuorum, et deferendum, ubi hoc . nedum 


factum est &c. 
E ses, 9, Feb. 1860. 


N.. 631. 
- €ollectio in rem Congregationis div. Salvatoris in Reindorf prolongatur. 
In Currenda XIV. a. e. sub N. 2514. patefecimus licentiam Alti Regiminis  conces- 
sam Sororibus div. Salvatoris in RBeindorf prope Viennam ad 6. menses. Nunc in sequelam 
Intimationis Exc. Regiminis Cracov. de 30. Jan. a. c. N.. 37667, significamus, eandem fa- - 
cultatem ab Alto Ministerio Internorum de; 16. Dec. a. e. N. 30658, prolongatam esse usq 
ad finem Augusti A. 1861. eum in finem, ut Venerabilis Clerus Collectorem illius Instituti 
tam saluberrimi benigne suscipiat collectionemq pro viribus in Parochia fulciat. E ses. 16. Feb. 1860. 
N. 351. 
Invitatio ad suscipiendas Missas in rem piscinae S. Stanislai Cracoviae. 
Multi P. T. Presbyteri suum S, Stanislai cultum susceptione Intentionem pro re- 
stauranda piscina hujus strenui pro religione Propugnatoris... exhibuerant intercessionemq. 
Ejus procul dubio meruerant, Verum eadem piscina quamvis maxima ex parte jam restaurata 
conspicitur; attamen adhuc indiget nonnullis exornationibus, pro quibus fundus desideratur, His 
in circumstantiis Conventus per Nos efflagitat, quatenus Venerabilis Clerus Dioecesanus Mis- 
sis haud oneratus per unam saltem Missam ad intentionem dantis susciperet, atq de sus- 
ceptione mox ad resp. Decanum referret „. Belationem rursus. generalem a resp. Decanis intra 
m. Martium. praestolabimur. 


Ogtoszenie przedplaty na gazete nową (bie Öegenwart) Katolicka. 

P. Chowanetz jako Redaktor wzmiankowanéj Gazety uprasza o zamówienie sobie Gazety tejże 
w Wiedniu 6 razy na tydzień wychodzacéj za kwartalna cena 4 ZER. W. A. sprawy Katolików broniacéj. 
Na zalecenie takowej tak sig wyraża Program niniejszy: «Wir ftehen an bem furhtbaren Abgrunde, wel 
den bie mit gefrönten Häuptern verbundene. Nevolution aufgeriffen hat, unb worin fie die fatholifhe Kirche 
und alleg beftehende Redt, alle Wohlfahrt und allen Frieden Bineünguftlrgen unb zu begraben fih anfhidt. 
Offen hat man erffärt, daß man den Statthalter Chrifti vom Throne floßen, bag man die wahre Lehre Chri- 
fti ausrotten, bag man ihre SBefdüber und Befenner durch dag moderne Heidenthum ber Freimaurerei und deg 
Socialiömud zeitgemäß; mobificirem will. Das ift verftändfich. genug, und wir haben ung jet unferer 
beiligften Güter zu wehren! 

Men Pins IX., diefer heiligmäßige Stellvertreter Jefu Chrifti, diefed wahre crux de cruce — mem 
unfer gütige, fo früh und fdmer geprüfte Herr unb Kaifer — wem bie Mutterfirhe — wem unfer theureg, 
großes Defterreih — wem alle unfere, die weite Welt bemofnenben Fatholifchen Brüder nod) etwas werth find 
der möge uns, die wir hier in ber Maupt(tabt ber erften, aber auch vielleicht bedrohteften Fatholifhen Monars 
die, für alle diefe hohen und heiligen Dinge offen der fhlechten Prefje gegenüber das Wort führen — die 
Bruderhand reichen, und unà nad) feinen beften Kräften beiftehen,» 

N. 364. 366, 
Suffragiis ad aram piis commendatur: 
Anima. V. Pat. Placid. Szezepanski Exprioris Szczyrzyc. die 23. Jan. et R, Andr. 


Stankowski pension. in Czarnydunajec die 15. Januar. a. c. demortuorum. 


Josephus Alojsius, E Consistorio Episcopal, 


Episcopus Tarnoviensis. Tarnoviae, dic 17. Feb. 1860. 
PAULUS PIKULSKI, Cancellarius. 


Typis Anastasii Rusinowski 'Tarnovie. 


